ઈન્દોરઃ દેશના બેન્કિંગ ક્ષેત્રમાં મોટા પ્રમાણમાં કૌભાંડોને કારણે 2017-18નું વર્ષ 21 સરકારી બેંકો માટે ભારે રહ્યું. આરટીઆઈ દ્વારા મળેલી માહિતી મુજબ ગત વર્ષે અલગ અલગ બેંકોમાં ફ્રોડને કારણે અંદાજીત કુલ 25,775 કરોડ રૂપિયાનું નુકસાન થયું છે. મધ્યપ્રદેશ નીચમના નિવાસી સામાજિક કાર્યકર્તા ચંદ્રશેખર ગૌડે રવિવારે જણાવ્યું કે તેમની આરટીઆઈની અરજી પર ભારતીય રિઝર્વ બેંકના એક અધિકારીએ તેમણે આ માહિતી આપી છે. આરટીઆઈ દ્વારા મળેલી માહિતી મુજબ ગત નાણાકીય વર્ષ 2017-18માં અલગ અલગ કેસમાં પંજાબ નેશનલ બેંકને સૌથી વધુ 6461.13 કરોડ રૂપિયાનું નુકસાન થયું છે. આરટીઆના જવાબમાં બેન્કિંગ ફ્રોડ અંગે કોઈ કેસની માહિતી આપવામાં આવી નથી.